**OBRAZLOŽENJE ZA NACRT PRIJEDLOGA ODLUKE O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA**

U odnosu na dosadašnje odredbe Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (u daljnjem tekstu: Odluka o osnovama) ovom Izmjenom i dopunom Odluke o osnovama brišu se odredbe koje se odnose na dežurstvo u djelatnosti hitne medicine budući da novom Mrežom hitne medicine („Narodne novine“ 49/16.) dežurstvo kao oblik provođenja hitne medicine više ne postoji te se utvrđuje prijelazna odredba u skladu s kojom se odredbe vezane uz dežurstvo primjenjuju do ustrojavanja hitne medicine u skladu s odredbama Mreže hitne medicine („Narodne novine“ broj 49/16.), a najduže do 31. prosinca 2016. godine

Na primarnoj razini zdravstvene zaštite u djelatnosti opće/obiteljske medicine utvrđeni su novi DTP postupci »nulte« razine u svrhu određivanja ukupnog kardiovaskularnog rizika osiguranim osobama Zavoda u dobi od 40-69 godina u sklopu Nacionalnog programa zdravstvene zaštite osoba u prevenciji kardiovaskularnih bolesti 2016.-2020. godine.

U specijalističko-konzilijarnoj zdravstvenoj zaštiti, nakon utvrđivanja popisa dijagnostičko-terapijskih postupaka (DTP) kojima je utvrđeno plaćanje svih usluga na razini specijalističko-konzilijarne zdravstvene zaštite, u cilju povećanja kvalitete i učinkovitosti ovog modela redovito se provodi revizija i ažuriranje podataka vezanih uz utvrđeni popis DTP-a. te su i ovom izmjenom u Tablici 2.2. nomenklaturno su usklađeni nazivi i opisi postupaka, a od značajnijih izmjena ističemo povećanje cijena kod 26 postupaka ( EN003, EN005, GE007, GE018, KD018, LB201, LB204, LB585, LB843, OL001, OL002, OL003, OL004, OL006, OL007, OL008, OL009, OL010, OL011, OL012, OL013, OL016, OL018, OL020, OL021, SK015) te smanjenje kod 12 postupaka (GE026, LB002, LB208, LG207, LM089, OL017, PE034, PU015, SK020, SK071, UL021, UL022).

Isto tako izmijenjena je i tzv. pedijatrijska prilagodba cijena na način da se ista uskladila s DTS pedijatrijskom prilagodbom, odnosno dob djeteta na koji se odnosi pedijatrijska prilagodba od 10% smanjena je s 12 na 11 godina, a s pojedinih postupaka pedijatrijska prilagodba je u potpunosti brisana (58 postupaka) budući da se radi o postupcima koji su već nazivom određeni kao pedijatrijski te im je u skladu s tim i utvrđena cijena.

 Provedena je i izmjena pojedinih postupaka na način da je utvrđeno da se isti mogu ispostaviti samo jednom u istom danu (napomena (9)), a izmjenama su kod određenih postupaka utvrđeni i postupci koji se uz njih ne mogu obračunati.

 Nadalje, dodana su 73 nova postupka koji se odnose na:

- dnevni smještaj i prehranu (DB006)

- dentalnu tehniku i protetiku (DL024, DP057, DP058, DP059, DP060),

- preglede doktora dentalne medicine specijalista koji su odvojeni od pregleda doktora medicine specijalista (DT100, DT101, DT102, DT103, DT104)

- postupke koji zbog posebnih potreba pacijenata ne može provoditi doktor dentalne medine na primarnoj razini zdravstvene zaštite (DT105, DT106, DT107, DT108)

- jednodnevnu kirurgiju (JK029, JK030, JK031, JK032, JK033, JK034, JK035, JK036, JK037, JK038, JK039, JK040)

- ostale postupke po prijedlogu struke koji su do sada nedostajali (EN018, EN019, EN020, GE051, KD027, LB879, LB880, LB881, LB882, LB883, LB884, LB885, LB886, LG209, LG210, LM384, LM385, MG007, MG008, NM143, NR029, OL022, OL023, OL024, OL025, OL026, OL027, PE072, PE073, PE074, PE075, PE076, PE077, RT001, RT002, RT003, RT004, RT005, RT006, RT007, SK126, SK127, UL035, UZ072, UZ073, UZ074)

 Brisana su ukupno 33 postupka (DB004, DB005, FT019, LB009, LB045, LB202, LB207, LB213, LM291, OL014, OL015, PE026, PE027, PE031, PE032, PE042, PE047, PE053, PE055, PE056, PE065, PE067, PE068, PU029, SK013, SK014, ZS040, ZS041, ZS042, ZS043, ZS044, ZS045, ZS046) .

Posebno napominjemo da brisanjem navedenih postupaka nije došlo do potpunog ukidanja tih postupaka budući da se isti i nadalje provode u sklopu postojećih postupaka (npr. 12 postupaka koji se odnose na pedijatrijske postupke i nadalje postoje kao postupci koji se primjenjuju kod liječenja odraslih osoba, te je istima samo dodana pedijatrijska prilagodba u slučajevima kada se postupak provodi na djetetu do 11 godina, 6 laboratorijskih postupka ugrađeni su u druge postupke s istom cijenom, za 7 postupaka radne terapije promijenjena je samo šifra na način da su iz ZS grupe prebačeni u RT grupu postupaka).

Osim navedenih brisanih postupaka, izbrisana je i napomena pod oznakom „(4) Kod PET/CT, CT i MR u općoj anesteziji, postupak anestezije, materijali i lijekovi s Liste lijekova Zavoda zaračunavaju se dodatno“ budući da je ista već uključena u druge napomene (npr. (11)).

Zbog uvođenja postupka dnevnog smještaja i prehrane isti postupak koji se nalazi u Tablici 2.1 iz članka 99. stavka 2. je brisan.

Nadalje izmijenjena je i Tablica 3.1 koja se odnosi na dijagnostičko-terapijske skupine i to na način da je provedeno povećanje cijena kod dijagnostičko-terapijskih skupina koji se odnose na porode (DTS 060B i DTS 060C) budući da se iste dijagnostičko-terapijske skupine koriste i kod njege i skrbi novorođenčadi. Cijena dijagnostičko-terapijskog postupka pod šifrom DTS F19Z Ostale transvaskularne perkutane intervencije na srcu je smanjena iz razloga što je raspon utrošenih materijala vrlo širok i ne može se uprosječiti, te će se uz novu cijenu dijagnostičko-terapijske skupine omogućiti i dodatno fakturiranje skupih materijala prema utrošenoj količini. Također je korigirana cijena DTS 902Z Neekstenzivni operativni postupak nepovezan s glavnom dijagnozom osnovom praćenja troškova navedene skupine.